Saitualah District Education Committee thukhawm,"796/2024-2025 Dated Saitual the 13th June, 2024: Vawiin khan Saitual DC conference room-ah Dr Lalngura Tlau, Saitual DC hovin District Education committee chu an thukhawm a, Saitual District chhung a education kaihhnawih a hmalakna hrang hrangte thlirho a ni. He hunah hian DEC Chairman, Dr Lalngura Tlau chuan DEO function hnuah vawikhat meeting an neihna a nih thu sawiin DEO a function chhoh chuan kumtin meeting neih  te pawh a ṭul tawh tur thu a sawi a, zirna chu ngaih pawimawh a tul thu leh vawiin a meeting lo kalte pawh zirna  vang liau liau a ni, a ti a. Dr Lalngura Tlau chuan zirlai te tan environment tha a ngaih thu pawh sawiin, zirlai ten study environment tha tak an neih theih nana hmalak chu an tihmakmawh a ni, a ti. Meetingah ah hian Annual Workplan & Budget 2024-2025 PAB Approval thlir ho a ni a. He budget hi UDISE Plus 2022- 2023 data hmanga siam niin sawrkar school leh Samagra school hrang hrang enrollment te, Zirlaibu leh uniform leh activity hrang hrang atana senso tarlanna (costing sheet)te leh thil pawimawh dangte a tel a. Kum 2023-2024 chhunga Achievement & Progress of inclusive  education & Civil works, Samagra Siksha hnuaia programme chi hrang hrang, saitual District tana hmalakna te Asst. programme Officer, DPO R.Lalpandinga saitual chuan report pein hmalakna hrang hrangte thlirhona neih a ni. Heng bakah hian Kum 2024-2025 chhunga AWP&B PAB approval te, DEO/DPC Office building leh DEO/DPC&SDEO, Saitual Quarters chungchangte thlirhona leh sawihona neih a ni bawk. Attachment Loading attachment...",Dated: 13 th Jun 24 3:29 PM,https://dipr.mizoram.gov.in/post/saitualah-district-education-committee-thukhawm